नशामुक्त तिलक होली खेलकर पर्व की पवित्रता बनाए रखें : विधायक
होलीखुशियों और उमंग का त्योहार है। लोग इसे नशामुक्त होकर तिलक होली खेल कर पर्व की पवित्रता कायम रखें। ये बातें क्षेत्रीय विधायक कुशवाहा शिवपूजन मेहता ने मंगलवार को कही। वे स्थानीय सीता उच्च विद्यालय के मैदान पर समाजसेवी विनोद कुमार उर्फ जानू चौधरी द्वारा आयोजित होली मिलन समारोह सह टी ट्वेंटी क्रिकेट मैच के उद्घाटन पर बोल रहे थे। उन्होने होली में एक दूसरे की इच्छा का सम्मान कर भाईचारा कायम रखने की अपील की। साथ ही विधायक ने क्षेत्र के सभी प्रखंडों में स्टेडियम बनवाने की घोषणा करते हुए कहा हरिहरगंज, हैदरनगर तथा हुसैनाबाद में स्टेडियम निर्माण की स्वीकृति मिल गई है। वहीं विशिष्ट अतिथि हुसैनाबाद नगर पंचायत अध्यक्ष रामेश्वर राम ने कहा कि होली सौहार्द तथा एकता का प्रतीक है। बाद में बिहार के गया तथा झारखंड के धनबाद के बीच डूयूज बाॅल टी ट्वेंटी क्रिकेट मैच का उद्घाटन किया गया। उन्होंने इस आयोजन के लिए जानू चौधरी, प्रेमचंद चौधरी, पंकज सोनी, प्रो. डाॅ. आलोक रंजन का आभार जताया। इस अवसर पर पश्चिमी जिप प्रतिनिधि प्रमोद रवि, अवधेश सिंह, मिथिलेश मेहता, पंचम मेहता, पिंटू कुमार, पंकज चौधरी समेत कई लोग उपस्थित थे।
जागरणकार्यक्रम का उद्घाटन :पिपरा प्रखंडके लभरा में सोमवार की रात जागरण कार्यक्रम का उद्घाटन विधायक कुशवाहा शिवपूजन मेहता ने किया। इसका आयोजन देवी मंदिर के स्थापना अवसर पर नवयुवक कमेटी द्वारा किया गया था। मौके पर पिपरा प्रखंड के बसपा प्रखंड अध्यक्ष सह विधायक प्रतिनिधि राजेन्द्र यादव, पिंटू कुमार, अवधेश कुमार सिंह, योगेंदर मेहता, डाॅ. बिरेन्द्र कुमार, संजीव कुमार, पंकज कुमार आदि मौजूद थे।
awa_Deva hin_Deva bho_Deva